Il-punent tal-Mediterran dalwaqt ser ikollu għodod ġodda fil- ġlieda kontra s-sajd eċċessiv u biex tiġi żgurata sostenibbiltà ta' sajd vitali u ekonomikament importanti. Illum, il-presidenza tal-Kunsill laħqet qbil proviżorju mar-rappreżentanti tal-Parlament Ewropew dwar regolament ġdid li jistabbilixxi pjan ta' ġestjoni pluriennali għall- istokkijiet ta' ħut tal-qiegħ fil-punent tal-Mediterran. Bis-saħħa tal-attitudni kostruttiva tat-tliet istituzzjonijiet, dan il-qbil proviżorju ntlaħaq f'anqas minn sena wara li l-Kummissjoni ppubblikat il-proposta inizjali tagħha. Madankollu xorta ser jeħtieġ li jiġi kkonfermat formalment kemm mill-Kunsill kif ukoll mill-Parlament Ewropew. Dan huwa pjan storiku, l-ewwel pjan ta' ġestjoni tal-UE kollha għal dan il-baċir. Għandu l-mertu li huwa ambizzjuż iżda wkoll bilanċjat, billi jqis id-dmir tagħna li niġġieldu s-sajd eċċessiv, kif ukoll il-bżonn li nuru rispett lill-kunsiderazzjonijiet ambjentali daqs kemm nuru lil dawk soċjoekonomiċi. Petre Daea, Ministru għall-Agrikoltura u l-Iżvilupp Rurali tar-Rumanija u President tal-Kunsill Fil-punent tal-Mediterran isir biss madwar 31 % tat-total ta' ħatt l-art fil-Mediterran iżda s-sajd fih għall-ħut tal-qiegħ għandu valur kummerċjali għoli. Din hija waħda mir-raġunijiet għaliex bħalissa aktar minn 80 % tal-istokkijiet mistħarrġa qed jinqabdu b'mod eċċessiv f'dan ir-reġjun [1]. Sabiex tiġi żgurata s-sostenibbiltà kemm ambjentali kif ukoll soċjoekonomika tas-sajd f'dan il-baċir, kif ukoll l-implimentazzjoni tal-obbligu ta' ħatt l-art, biex b'hekk ikun hemm konformità mal-objettivi tal-Politika Komuni tas-Sajd (PKS), il-pjan pluriennali maqbul ser: jirrikjedi l-istabbiliment ta' sforzi tas-sajd kwantifikabbli għall- istokkijiet ewlenin tal-ħut fil-meded Fmsy. Fmsy hija r-rata ta' mortalità mis-sajd li tikkorrispondi għar-rendiment massimu sostenibbli, waħda mill-pedamenti li fuqhom hija mibnija l-PKS riformata jimmira għall- implimentazzjoni tal-MSY (ir-rendiment massimu sostenibbli) sakemm ikun possibbli mill-2020 u, fejn ma jkunx, gradwalment miżuri ta' konservazzjoni tekniċi speċifiċi, li jkopru l-istokkijiet kollha u li jinkludu s-sajd rikreattiv, permezz tar-reġjonalizzazzjoni, skont il-pjan għall-Ilmijiet tal-Punent jippermetti ċerta flessibbiltà għall-ġestjoni ta' qabdiet aċċessorji biex jitqies is- sajd imħallat jiżgura li ta' kull sena, fuq parir xjentifiku, il-Kunsill jiddeċiedi l-għadd massimu ta' jiem ta' sajd għal kull kategorija ta' flotta jistabbilixxi għeluq annwali ta' tliet xhur, fuq l-aqwa parir xjentifiku, għall-bastimenti tat-tkarkir li joperaw f'qiegħ il-baħar f'fond sa 100m, sabiex jirriżerva ż-żona kostali għal irkapti aktar selettivi, u b'hekk jipproteġi ambjenti sensittivi, u jsaħħaħ is-sostenibbiltà soċjali ta' sajd fuq skala żgħira. ser tiġi stabbilita kooperazzjoni reġjonali Spanja bil-ħsieb tal-preżentazzjoni ta' rakkomandazzjonijiet konġunti għal ċerti miżuri li għandhom jittieħdu mill-Kummissjoni dwar kwistjonijiet bħall-obbligu ta' ħatt l-art u l-konservazzjoni teknika. Filwaqt li jqis l-ispeċifiċitajiet tal-Mediterran, il-qbil isegwi l-prinċipji stabbiliti fil- pjanijiet pluriennali għall-Baltiku, il-Baħar tat-Tramuntana u l-Adrijatiku , u b'hekk jiżgura l-konsistenza fost il-baċiri tal-baħar u kondizzjonijiet ekwivalenti ta' kompetizzjoni għas-sajjieda kollha. Il-passi li jmiss Jekk dan il-qbil jiġi kkonfermat mill-ambaxxaturi għall-UE fil-Kumitat tar-Rappreżentanti Permanenti (Coreper), ir-regolament jgħaddi għand il-Parlament Ewropew għall-approvazzjoni u mbagħad lura għand il-Kunsill għall-adozzjoni finali. Ir-regoli l-ġodda ser japplikaw fl-għoxrin jum wara l-pubblikazzjoni tagħhom f' Il-Ġurnal Uffiċjali tal-Unjoni Ewropea Informazzjoni ġenerali Il-Punent tal-Mediterran ikopri l-ilmijiet fil-punent tal-Baħar Mediterran, b'firxa li twassal mill-Baħar Alboran tat-Tramuntana, sal-Golf tal-Iljun u t-Tirrenu, u jkopri l-arċipelagu Baleariku u l-gżejjer ta' Korsika u Sardinja u jikkonċerna l-aktar lil Franza, l-Italja u Spanja. Ir-regolament il-ġdid ser jissostitwixxi l-pjanijiet nazzjonali eżistenti ta' ġestjoni adottati mill-Italja, Franza u Spanja, li sal-lum taw prova li ma kinux restrittivi biżżejjed. Informazzjoni ġenerali